Dnevnik starog momka
Dnevnik starog momka jest 11. studijski album pjevača i tekstopisca Đorđa Balaševića. Album je izdat 2001. u izdanju izdavačke kuće Hi-Fi Centar iz Beograda. Kao prvi Balaševićev album nakon 2000. i političkih promjena u Srbiji, Dnevnik starog momka odlikuje se ljubavnim pjesmama od kojih svaka u nazivu ima žensko ime (iz toga razloga većina pjesama je poznatija po svom neoficijelnom nazivu kao npr. pjesma "Jaroslava" je poznatija kao "Princezo, javi se", ili "Anđela" kao "Moja je draga veštica"). Prva slova u nazivu pjesama čine akrostih kao npr.: "Olja je najbolja" što se odnosi na Balaševiću suprugu Oliveru "Olju" Balašević. Album je Balašević posvetio upravo njoj.